title: Komisijas Īstenošanas regula (ES) Nr. 1128/2014 ( 2014. gada 21. oktobris ), ar ko groza Regulu (EK) Nr. 1484/95 attiecībā uz reprezentatīvo cenu noteikšanu mājputnu gaļas un olu nozarē, kā arī olu albumīnam

text:
               24.10.2014

               LV

               Eiropas Savienības Oficiālais Vēstnesis

               L 305/100

         KOMISIJAS ĪSTENOŠANAS REGULA (ES) Nr. 1128/2014
   (2014. gada 21. oktobris),
   ar ko groza Regulu (EK) Nr. 1484/95 attiecībā uz reprezentatīvo cenu noteikšanu mājputnu gaļas un olu nozarē, kā arī olu albumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
   tā kā:

               (1)

               Ar Komisijas Regulu (EK) Nr. 1484/95 (3) ir noteikti sīki izstrādāti noteikumi papildu ievedmuitas nodokļu sistēmas ieviešanai un reprezentatīvās cenas mājputnu gaļas un olu nozarē, kā arī ovalbumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī olu albumīnam, kļuvis skaidrs, ka ir jāgroza reprezentatīvās cenas konkrētu produktu ievešanai, ņemot vērā cenu svārstības atkarībā no produktu izcelsmes.

               (3)

               Tāpēc Regula (EK) Nr. 1484/95 būtu attiecīgi jāgroza.

               (4)

               Tā kā jānodrošina šā pasākuma piemērošana iespējami drīz pēc laboto datu nosūtīšanas, šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 21. oktobrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347 du 20.12.2013., 671. lpp.

      (2)  OV L 150, 20.5.2014., 1. lpp.

      (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus par papildu ievedmuitas sistēmas ieviešanu un reprezentatīvo cenu noteikšanu mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

      PIELIKUMS

            “I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Garantija, kas minēta 3. pantā
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        132,6

                        0

                        AR

                        0207 12 90

                        Nesadalītas, saldētas vistas, t. s. “65 % cāļi”

                        138,8

                        0

                        AR

                        149,3

                        0

                        BR

                        0207 14 10

                        Atkauloti, saldēti gaiļu vai vistu gabali

                        303,3

                        0

                        AR

                        222,6

                        23

                        BR

                        335,3

                        0

                        CL

                        270,9

                        9

                        TH

                        0207 14 50

                        Saldētas krūtiņas un to gabali

                        198,7

                        4

                        BR

                        0207 14 60

                        Saldētas kājas un to gabali

                        123,6

                        6

                        BR

                        0207 27 10

                        Atkauloti, saldēti tītaru gabali

                        356,6

                        0

                        BR

                        305,2

                        0

                        CL

                        1602 32 11

                        Termiski neapstrādāti gaiļa vai vistas gaļas izstrādājumi

                        259,6

                        8

                        BR

         (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “citas izcelsmes vietas”.”


title: Padomes Īstenošanas regula (ES) Nr. 611/2011 ( 2011. gada 23. jūnijs ), ar ko īsteno Regulu (ES) Nr. 442/2011 par ierobežojošiem pasākumiem saistībā ar situāciju Sīrijā

text:
               24.6.2011

               LV

               Eiropas Savienības Oficiālais Vēstnesis

               L 164/1

         PADOMES ĪSTENOŠANAS REGULA (ES) Nr. 611/2011
   (2011. gada 23. jūnijs),
   ar ko īsteno Regulu (ES) Nr. 442/2011 par ierobežojošiem pasākumiem saistībā ar situāciju Sīrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 442/2011 (2011. gada 9. maijs) par ierobežojošiem pasākumiem saistībā ar situāciju Sīrijā (1) un jo īpaši tās 14. panta 1. punktu,
   tā kā:
   Ņemot vērā situācijas nopietnību Sīrijā un saskaņā ar Padomes Īstenošanas lēmumu 2011/367/KĀDP (2011. gada 23. jūnijs), ar ko īsteno Lēmumu 2011/273/KĀDP par ierobežojošiem pasākumiem pret Sīriju (2), Regulas (ES) Nr. 442/2011 II pielikumā iekļautais personu, vienību un struktūru saraksts, uz kurām attiecina ierobežojošos pasākumus, būtu jāpapildina ar jaunām personām un vienībām,
   IR PIEŅĒMUSI ŠO REGULU.
   1. pants
   Šīs regulas pielikumā uzskaitītās personas un vienības pievieno sarakstam, kas iekļauts Regulas (ES) Nr. 442/2011 II pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 23. jūnijā

            Padomes vārdā –

            priekšsēdētājs

         MARTONYI J.

      (1)  OV L 121, 10.5.2011., 1. lpp.

      (2)  Skatīt šā Oficiālā Vēstneša 14. lappusi.

      PIELIKUMS

         Regulas 1. pantā minētās personas un vienības

      A.   Personas

                  Vārds un uzvārds

                  Identifikācijas informācija
                  (dzimšanas datums, vieta …)

                  Iemesli

                  Sarakstā iekļaušanas datums

                  1.

                     Zoulhima CHALICHE

                  (Dhu al Himma SHALISH)

                  Dzimšanas gads – 1951. vai 1946., vieta Kerdaha

                  Prezidenta aizsardzības vadītājs; iesaistīts represiju veikšanā pret demonstrāciju dalībniekiem; prezidenta Bachar Al-Assad brālēns;

                  23.6.2011

                  2.

                     Riyad CHALICHE

                  (Riyad SHALISH)

                     Military Housing Establishment direktors; finansē režīmu; prezidenta Bachar Al-Assad brālēns

                  23.6.2011

                  3.

                  Brigādes komandieris Mohammad Ali JAFARI (pazīstams arī kā JA'FARI, Aziz; arī JAFARI, Ali; arī JAFARI, Mohammad Ali; arī JA'FARI, Mohammad Ali; arī JAFARI-NAJAFABADI, Mohammad Ali)

                  Dzimšanas datums – 1957. gada 1. septembris; dzimšanas vieta – Yazd, Irāna

                  Irānas revolucionāro gvardu korpusa ģenerālis, iesaistīts ekipējuma un atbalsta sniegšanā Sīrijas režīmam protestu apspiešanai Sīrijā.

                  23.6.2011

                  4.

                  Ģenerālmajors Qasem SOLEIMANI;
                  pazīstams arī kā Qasim SOLEIMANY

                  Irānas revolucionāro gvardu korpusa komandieris, IRGC - Qods; iesaistīts ekipējuma un atbalsta sniegšanā Sīrijas režīmam protestu apspiešanai Sīrijā.

                  23.6.2011

                  5.

                     Hossein TAEB; pazīstams arī kā TAEB, Hassan; arī TAEB, Hosein; arī TAEB, Hossein; arī TAEB, Hussayn; arī Hojjatoleslam Hossein TA'EB

                  Dzimšanas gads – 1963.;
                  dzimšanas vieta – Tehran, Irāna.

                  Irānas revolucionāro gvardu korpusa komandiera vietnieks izlūkošanas jautājumos; iesaistīts ekipējuma un atbalsta sniegšanā Sīrijas režīmam protestu apspiešanai Sīrijā.

                  23.6.2011

                  6.

                  Khalid QADDUR

                     Maher Al-Assad uzņēmējdarbības partneris;
                  finansē režīmu.

                  23.6.2011

                  7.

                     Ra' if AL-QUWATLI; pazīstams arī kā Ri'af AL-QUWATLI

                     Maher Al-Assad uzņēmējdarbības partneris;
                  finansē režīmu.

                  23.6.2011

      B.   Vienības

                  Nosaukums

                  Identifikācijas informācija

                  Iemesli

                  Sarakstā iekļaušanas datums

                  1.

                     Bena Properties

                     Rami Makhlouf kontrolē; finansē režīmu.

                  23.6.2011

                  2.

                     Al Mashreq Investment Fund (AMIF) (arī Sunduq Al Mashrek Al Istithmari)

                              Pasta kastīte 108, Damascus

                              Tālr. 963 112110059 / 963112110043

                              Fakss 963 933333149

                     Rami Makhlouf kontrolē; finansē režīmu.

                  23.6.2011

                  3.

                     Hamcho International

                  (pazīstams arī kā Hamsho International Group)

                                 Bagdad iela, pasta kastīte 8254, Damascus

                              Tālr. 963 112316675

                              Fakss 963 112318875

                              Interneta vietne www.hamshointl.com

                              E-pasts info@hamshointl.com et hamshogroup@yahoo.com

                     Mohamed Hamcho vai Hamsho kontrolē; finansē režīmu.

                  23.6.2011

                  4.

                     Military Housing Establishment (arī MILIHOUSE)

                  Valsts pasūtījuma celtniecības darbu sabiedrība, atrodas Riyad Chaliche un Aizsardzības ministrijas kontrolē; finansē režīmu.

                  23.6.2011


title: Komisijas Īstenošanas regula (ES) Nr. 79/2012 ( 2012. gada 31. janvāris ), ar ko nosaka sīki izstrādātu kārtību, kādā piemērojami daži noteikumi Padomes Regulā (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā

text:
               1.2.2012

               LV

               Eiropas Savienības Oficiālais Vēstnesis

               L 29/13

         KOMISIJAS ĪSTENOŠANAS REGULA (ES) Nr. 79/2012
   (2012. gada 31. janvāris),
   ar ko nosaka sīki izstrādātu kārtību, kādā piemērojami daži noteikumi Padomes Regulā (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā
   (pārstrādāta versija)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2010. gada 7. oktobra Regulu (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā (1) un jo īpaši tās 14., 32., 48. un 49. pantu. un 51. panta 1. punktu,
   tā kā:

               (1)

               Lai uzlabotu un papildinātu krāpšanas apkarošanas instrumentus, Padomes 2003. gada 7. oktobra Regula (EK) Nr. 1798/2003 par administratīvu sadarbību pievienotās vērtības nodokļu jomā un Regulas (EEK) Nr. 218/92 atcelšanu (2), tika pārstrādāta un atcelta ar Regulu (ES) Nr. 904/2010. Regulā (ES) Nr. 904/2010 izklāstītie noteikumi būtu jāatspoguļo tiesību aktos, ar kuriem īsteno Regulu (ES) Nr. 904/2010.

               (2)

               Komisijas 2004. gada 29. oktobra Regulā (EK) Nr. 1925/2004, ar ko nosaka kārtību, kādā piemērojami daži noteikumi Padomes Regulā (EK) Nr. 1798/2003 par administratīvu sadarbību pievienotās vērtības nodokļu jomā (3), tika izdarīti būtiski grozījumi. Pēc Regulas (ES) Nr. 904/2010 pieņemšanas un nolūkā izveidot vienotu noteikumu kopumu par informācijas apmaiņu ir jāizdara papildu grozījumi, tāpēc skaidrības labad tā būtu jāpārstrādā kopā ar Komisijas 2009. gada 30. novembra Regulu (EK) Nr. 1174/2009, ar kuru paredz noteikumus par to, kā īstenot 34.a un 37. pantu Padomes Regulā (EK) Nr. 1798/2003 attiecībā uz pievienotās vērtības nodokļa atmaksāšanu saskaņā ar Padomes Direktīvu 2008/9/EK (4).

               (3)

               Lai veicinātu informācijas apmaiņu starp dalībvalstīm, ir jāprecizē informācijas kategorijas, kuru apmaiņai nav vajadzīgs iepriekšējais pieprasījums, nosakot informācijas apmaiņas biežumu un praktiskus pasākumus. Ciktāl dalībvalstu nodoms ir atturēties no šādas apmaiņas, tām jāpaziņo par to Komisijai saskaņā ar Regulas (ES) Nr. 904/2010 14. panta 1. punktu.

               (4)

               Saskaņā ar Regulas (ES) Nr. 904/2010 51. pantu informāciju starp nodokļu iestādēm, cik vien iespējams, sniedz elektroniski. Tāpēc ir jāpieņem praktiska kārtība un tehniskie noteikumi.

               (5)

               Būtu jānosaka praktiska kārtība informācijas sniegšanai saistībā ar rēķinu sagatavošanas noteikumiem, pievienotās vērtības nodokļa (PVN) likmēm, kas piemērojamas īpašajos režīmos, kuri attiecas uz nereģistrētiem nodokļa maksātājiem, un papildu elektronisko kodēto informāciju, kas minēta 9. panta 2. punktā Padomes 2008. gada 12. februāra Direktīvā 2008/9/EK, ar ko nosaka sīki izstrādātus noteikumus Direktīvā 2006/112/EK paredzētajai pievienotās vērtības nodokļa atmaksāšanai nodokļa maksātājiem, kas neveic uzņēmējdarbību attiecīgās valsts teritorijā, bet veic uzņēmējdarbību citā dalībvalstī (5).

               (6)

               Lai nodrošinātu, ka dalībvalstis spēj efektīvi izmantot iespējas pieprasīt informāciju, kas paredzēta atsevišķos Direktīvas 2008/9/EK noteikumos, nepieciešams precizēt attiecīgos saskaņotos kodus, kas jāpiemēro, apmainoties ar attiecīgo informāciju, tostarp līdzekļus, ar kuru palīdzību jāveic šāda apmaiņa, saskaņā ar Regulu (ES) Nr. 904/2010.

               (7)

               Direktīvas 2008/9/EK 9. panta 2. punkts paredz, ka atmaksas dalībvalsts var pieprasīt, lai pieteikuma iesniedzējs sniedz papildu elektronisku kodētu informāciju, kas papildina Direktīvas 2008/9/EK 9. panta 1. punktā noteiktos kodus, ciktāl šāda informācija ir vajadzīga sakarā ar jebkādiem ierobežojumiem attiecībā uz atskaitīšanas tiesībām saskaņā ar Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu (6), vai attiecībā uz atkāpes piemērošanu, ko piešķir atmaksas dalībvalstij saskaņā ar minētās direktīvas 395. vai 396. pantu.

               (8)

               Saskaņā ar Regulas (ES) Nr. 904/2010 48.3. panta 2. punktu atmaksas dalībvalsts kompetentajām iestādēm elektroniskā veidā jāsniedz citu dalībvalstu kompetentajām iestādēm visa informācija, ko tās pieprasījušas saskaņā ar Direktīvas 2008/9/EK 9. panta 2. punktu.

               (9)

               Šim nolūkam jānosaka tehniskie noteikumi attiecībā uz papildu informācijas nosūtīšanu, kuru dalībvalstis pieprasījušas saskaņā ar Direktīvas 2008/9/EK 9. panta 2. punktu. Jo īpaši jānosaka kodi, kuri jāizmanto šādas informācijas nosūtīšanai. Šīs regulas III pielikumā noteiktos kodus ir izstrādājusi Administratīvās sadarbības pastāvīgā komiteja (ASPK), pamatojoties uz informāciju, kuru pieprasījušas dalībvalstis, lai piemērotu Direktīvas 2008/9/EK 9. panta 2. punktu.

               (10)

               Saskaņā ar Direktīvas 2008/9/EK 11. pantu pieteikuma iesniedzējiem var pieprasīt sniegt savas uzņēmējdarbības aprakstu, izmantojot saskaņotos kodus. Šim nolūkam jālieto parasti izmantotie kodi, kas sniegti 2. panta 1. punkta d) apakšpunktā Eiropas Parlamenta un Padomes 2006. gada 20. decembra Regulā (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (7).

               (11)

               Regulas (ES) Nr. 904/2010 25. pantā noteikts, ka pieprasījuma saņēmēja iestāde pēc pieprasījuma iesniedzējas iestādes pieprasījuma informē adresātus par visiem tiesību aktiem un lēmumiem, kurus izdevušas administratīvās iestādes un kuri attiecas uz tiesību aktu PVN jomā piemērošanu tās dalībvalsts teritorijā, kur atrodas pieprasījuma iesniedzēja iestāde.

               (12)

               Ja atmaksas dalībvalsts pieprasa uzņēmējdarbības veicēja dalībvalstij informēt pieprasījuma iesniedzēju par saviem lēmumiem un instrumentiem, lai piemērotu Direktīvu 2008/9/EK datu aizsardzības nodrošināšanai, jāparedz iespēja, ka šādu informēšanu veic, izmantojot kopējo sakaru tīklu/kopējo sistēmas saskarni (CCN/CSI), kā noteikts Regulas (ES) Nr. 904/2010 2. panta 1. punkta q) apakšpunktā.

               (13)

               Būtu jāparedz noteikumi, ar ko īsteno, inter alia, Regulas (ES) Nr. 904/2010 48. pantu, par administratīvas sadarbības pasākumu un informācijas apmaiņas ieviešanu saistībā ar noteikumiem par pakalpojumu sniegšanas vietu, īpašajiem režīmiem un pievienotās vērtības nodokļa atmaksāšanu.

               (14)

               Visbeidzot, ir jāsastāda to statistikas datu saraksts, kas vajadzīgi Regulas (ES) Nr. 904/2010 izvērtēšanai.

               (15)

               Šajā regulā paredzētie pasākumi ir saskaņā ar Administratīvās sadarbības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Priekšmets
   Šī regula nosaka Regulas (ES) Nr. 904/2010 14., 32. 48. un 49. panta un 51. panta 1. punkta piemērošanas kārtību.
   2. pants
   Kategorijas informācijai, kas sniegta bez iepriekšējā pieprasījuma
   Nosaka šādas informācijas kategorijas, uz kurām attiecas automātiska apmaiņa saskaņā ar Regulas (ES) Nr. 904/2010 13. pantu:

               1)

               informācija par nereģistrētiem tirgotājiem;

               2)

               informācija par jauniem transportlīdzekļiem;

         3. pants
   Apakškategorijas informācijai, kas sniegta bez iepriekšējā pieprasījuma
   1.   Saistībā ar nereģistrētiem tirgotājiem veic automātisku apmaiņu ar šādu informāciju:

               a)

               informācija par PVN reģistrācijas numuru piešķiršanu nodokļu maksātājiem, kas reģistrēti citā dalībvalstī;

               b)

               informācija par kārtību attiecībā uz PVN atmaksu nodokļu maksātājiem, kas nav reģistrēti atmaksas dalībvalstī, bet reģistrēti citā dalībvalstī, ievērojot Direktīvu 2008/9/EK.

         2.   Saistībā ar jauniem transportlīdzekļiem veic automātisku apmaiņu ar šādu informāciju:

               a)

               informācija par jaunu transportlīdzekļu, kas definēti Direktīvas 2006/112/EK 2. panta 2. punkta a) un b) apakšpunktā, piegādēm, kas atbrīvotas no nodokļa saskaņā ar minētās direktīvas 138. panta 2. punkta a) apakšpunktu un ko veikuši saskaņā ar minētās direktīvas 9. panta 2. punktu PVN vajadzībām identificēti nodokļu maksātāji;

               b)

               informācija par jaunu kuģu un lidaparātu, kas definēti Padomes Direktīvas 2006/112/EK 2. panta 2. punkta a) un b) apakšpunktā, piegādēm, kas atbrīvotas no nodokļa saskaņā ar minētās direktīvas 138. panta 2. punkta a) apakšpunktu un ko veikuši PVN vajadzībām identificēti nodokļu maksātāji, kas nav minēti a) apakšpunktā, saņēmējiem, kas nav identificēti PVN vajadzībām;

               c)

               informācija par jaunu mehanizētu sauszemes transportlīdzekļu, kas definēti Padomes Direktīvas 2006/112/EK 2. panta 2. punkta a) un b) apakšpunktā, piegādēm, kas atbrīvotas no nodokļa saskaņā ar minētās direktīvas 138. panta 2. punkta a) apakšpunktu un ko veikuši PVN vajadzībām identificēti nodokļu maksātāji, kas nav minēti a) apakšpunktā, saņēmējiem, kas nav identificēti PVN vajadzībām.

         4. pants
   Paziņojums par atturēšanos no dalības informācijas apmaiņā bez iepriekšēja pieprasījuma
   Līdz 2012. gada 20. maijam katra dalībvalsts rakstiski paziņo Komisijai par savu lēmumu, ko tā pieņem saskaņā ar Regulas (ES) Nr. 904/2010 14. panta 1. punkta otro daļu, informējot par to, vai tā atturēsies no piedalīšanās šīs regulas 2. un 3. pantā minētās vienas vai vairāku kategoriju vai apakškategoriju informācijas automātiskā apmaiņā. Komisija nosūta citām dalībvalstīm informāciju par kategorijām, kurās dalībvalsts atturas no piedalīšanās apmaiņā.
   5. pants
   Informācijas nosūtīšanas biežums
   Gadījumos, kad izmanto automātisko apmaiņas sistēmu, attiecīgi 2. un 3. panta kategoriju un apakškategoriju informāciju sniedz, tiklīdz tā ir saņemta, un jebkurā gadījumā trīs mēnešu laikā pēc tā kalendārā ceturkšņa beigām, kad informācija ir saņemta.
   6. pants
   Attiecīgās informācijas sniegšana
   1.   Informāciju, kas paziņota saskaņā ar Regulu (ES) Nr. 904/2010, ciktāl iespējams, nosūta elektroniski, izmantojot CCN/CSI tīklu, izņemot:

               a)

               Regulas (ES) Nr. 904/2010 25. pantā minēto paziņojuma pieprasījumu un aktu vai lēmumu, uz kuru attiecas paziņojuma pieprasījums;

               b)

               oriģinālos dokumentus, ko sniedz saskaņā ar Regulas (ES) Nr. 904/2010 9. pantu.

         2.   Dalībvalstu kompetentas iestādes var vienoties par 1. punkta a) un b) apakšpunktā minētās informācijas pārsūtīšanu elektroniski.
   7. pants
   Informācija nodokļu maksātājiem
   1.   Dalībvalstis šīs regulas I pielikumā norādīto informāciju par rēķiniem sniedz saskaņā ar Regulas (ES) Nr. 904/2010 32. pantu, izmantojot Komisijas izveidotu tīmekļa portālu.
   2.   Komisija 1. punktā minēto tīmekļa portālu dara pieejamu dalībvalstīm, kuras izvēlas publicēt šādu papildu informāciju:

               a)

               II pielikumā norādīto informāciju par rēķinu glabāšanu;

               b)

               papildu elektronisko kodēto informāciju, kas dalībvalstīm prasīta saskaņā ar Direktīvas 2008/9/EK 9. panta 2. punktu;

               c)

               līdz 2014. gada 31. decembrim – nodokļa standarta likmi, kas minēta Regulas (ES) Nr. 904/2010 42. panta otrajā daļā;

               d)

               no 2015. gada 1. janvāra – nodokļa likmi, ko piemēro telesakaru pakalpojumiem, apraides pakalpojumiem un elektroniski sniegtiem pakalpojumiem un kas minēta Regulas (ES) Nr. 904/2010 47. panta otrajā daļā.

         8. pants
   Informācija, ar ko apmainās saistībā ar PVN atmaksu
   Ja atmaksas dalībvalsts paziņo citām dalībvalstīm, ka tā pieprasa papildu elektronisku kodētu informāciju, kā paredzēts Direktīvas 2008/9/EK 9. panta 2. punktā, šādas informācijas nosūtīšanai izmanto kodus, kas noteikti šīs regulas III pielikumā.
   9. pants
   Uzņēmējdarbības apraksts, ar ko apmainās saistībā ar PVN atmaksu
   Ja atmaksas dalībvalsts pieprasa pieteikuma iesniedzēja uzņēmējdarbības aprakstu, kā noteikts Direktīvas 2008/9/EK 11. pantā, šādu informāciju sniedz NACE 2. red. kodu ceturtajā līmenī, kā paredzēts Regulas (EK) Nr. 1893/2006 2. panta 1. punkta d) apakšpunktā.
   10. pants
   Tiesību aktu un lēmumu paziņošana saistībā ar PVN atmaksu
   Ja atmaksas dalībvalsts pieprasa adresāta uzņēmējdarbības veicēja dalībvalstij paziņot adresātam par tiesību aktiem un lēmumiem, kas attiecas uz atmaksāšanu saskaņā ar Direktīvu 2008/9/EK, šādu paziņojuma pieprasījumu var nosūtīt, izmantojot CCN/CSI tīklu, kā noteikts Regulas (ES) Nr. 904/2010 2. panta 1. punkta q) apakšpunktā.
   11. pants
   Statistikas dati
   Regulas (ES) Nr. 904/2010 49. panta 3. punktā minēto statistikas datu saraksts ir izklāstīts IV pielikumā.
   Katra dalībvalsts līdz katra gada 30. aprīlim elektroniski nosūta Komisijai pirmajā daļā minētos statistikas datus, izmantojot IV pielikumā pievienoto veidlapu.
   12. pants
   Valstu pasākumu paziņojumi
   Dalībvalstis Komisijai dara zināmus galvenos normatīvos un administratīvos aktus, ko tās pieņem jomā, uz kuru attiecas šī regula.
   Komisija nosūta informāciju par šiem pasākumiem citām dalībvalstīm.
   13. pants
   Atcelšana
   Regulu (EK) Nr. 1925/2004 un Regulu (EK) Nr. 1174/2009 atceļ.
   Atsauces uz atceltajām regulām uzskata par atsaucēm uz šo regulu un lasa saskaņā ar atbilstības tabulu VI pielikumā.
   14. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 31. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 268, 12.10.2010., 1. lpp.

      (2)  OV L 264, 15.10.2003., 1. lpp.

      (3)  OV L 331, 5.11.2004., 13. lpp.

      (4)  OV L 314, 1.12.2009., 50. lpp.

      (5)  OV L 44, 20.2.2008., 23. lpp.

      (6)  OV L 347, 11.12.2006., 1. lpp.

      (7)  OV L 393, 30.12.2006., 1. lpp.

      I PIELIKUMS

         Informācija par rēķiniem saskaņā ar Regulas (ES) Nr. 904/2010 32. pantu

      1.   Rēķinu izsniegšana

      Direktīvas 2006/112/EK 221. panta 1. punkts – iespēja pieprasīt rēķina izsniegšanu

                  Q1.

                  Kādos citos apstākļos pieprasa rēķinus?

                  Q2.

                  Ja rēķinus pieprasa, vai tie ir vienkāršoti rēķini vai detalizēti rēķini?

            Direktīvas 2006/112/EK 221. panta 2. punkts – iespēja pieprasīt rēķinu par finanšu un apdrošināšanas pakalpojumiem, kas atbrīvoti no nodokļa

                  Q3.

                  Vai ir vajadzīgs rēķins par finanšu un apdrošināšanas pakalpojumiem, kas atbrīvoti no nodokļa?

                  Q4.

                  Ja atbilde ir “jā”, vai ir vajadzīgs vienkāršots rēķins vai detalizēts rēķins?

            Direktīvas 2006/112/EK 221. panta 3. punkts – iespēja pieprasīt rēķinu par piegādēm, kas atbrīvotas no nodokļa

                  Q5.

                  Par kādām piegādēm, kas atbrīvotas no nodokļa, rēķins nav vajadzīgs (ja tādas ir)?

            2.   Termiņš rēķinu izsniegšanai

      Direktīvas 2006/112/EK 222. pants – iespēja noteikt termiņu rēķinu izsniegšanai

                  Q6.

                  Vai ir kāds termiņš rēķinu izsniegšanai, izņemot termiņu, kurš paredzēts saistībā ar pakalpojumu sniegšanu Kopienas teritorijā vai pārrobežu pakalpojumu sniegšanu, uz ko attiecas apgrieztās iekasēšanas procedūra?

                  Q7.

                  Ja atbilde ir “jā”, kad jāizsniedz rēķins?

            3.   Pārskata rēķini

      Direktīvas 2006/112/EK 223. pants – laikposms, par kuru izsniedz pārskata rēķinus

                  Q8.

                  Vai pārskata rēķinus var izsniegt par piegādēm, par kurām nodoklis kļuvis iekasējams laikposmā, kas ir ilgāks nekā 1 kalendārais mēnesis? Tas neietver pakalpojumu sniegšanu Kopienas teritorijā un pārrobežu pakalpojumu sniegšanu, uz ko attiecas apgrieztās iekasēšanas procedūra.

                  Q9.

                  Ja atbilde ir “jā”, kāds ir šis laikposms?

            4.   Pašaprēķina rēķini

      Direktīvas 2006/112/EK 224. pants – iespēja nodokļa maksātāja vārdā un interesēs izsniegt pašaprēķina rēķinus

                  Q10.

                  Vai pastāv prasība piegādi veicošā nodokļa maksātāja vārdā un interesēs izsniegt pašaprēķina rēķinus?

            5.   Rēķinu izsniegšana kā ārpakalpojums, ko veic trešās personas ārpus ES

      Direktīvas 2006/112/EK 225. pants – iespēja piemērot nosacījumus trešām personām ārpus ES, kuras izsniedz rēķinus ES piegādātāju vārdā

                  Q11.

                  Vai ir kādi nosacījumi, kas attiecas uz rēķinu izsniegšanu kā ārpakalpojumu, ko veic trešās personas, kuras reģistrētas ārpus ES?

                  Q12.

                  Ja atbilde ir “jā”, kādus nosacījumus piemēro?

            6.   Rēķinu saturs

      Direktīvas 2006/112/EK 227. pants – prasība norādīt klienta PVN identifikācijas numuru

                  Q13.

                  Vai rēķinā jānorāda klienta PVN identifikācijas numurs gadījumos, kas nav preču piegāde Kopienas teritorijā vai piegāde, uz ko attiecas apgrieztās iekasēšanas procedūra?

                  Q14.

                  Ja atbilde ir “jā”, kādos apstākļos rēķinā jānorāda klienta PVN identifikācijas numurs?

            Direktīvas 2006/112/EK 230. pants – PVN rēķinā norādāmā valūta

                  Q15.

                  Vai vajadzīga attiecīga norāde, ja PVN summu konvertē valsts valūtā, izmantojot Eiropas Centrālās bankas maiņas kursu?

            Direktīvas 2006/112/EK 239. pants – nodokļu maksātāja numura izmantošana

                  Q16.

                  Vai PVN identifikācijas numuru piešķir, ja piegādātājs vai klients neveic iegādi Kopienas teritorijā, tālpārdošanu vai piegādi Kopienas teritorijā?

            Direktīvas 2006/112/EK 240. pants – PVN identifikācijas numura un nodokļu maksātāja numura izmantošana

                  Q17.

                  Ja piešķir gan PVN identifikācijas numuru, gan nodokļu maksātāja numuru, kādos apstākļos rēķinā jānorāda kāds no šiem numuriem vai abi šie numuri?

            7.   Rēķini papīra un elektroniskā formātā

      Direktīvas 2006/112/EK 235. pants – elektroniski rēķini, ko izsniedz ārpus ES

                  Q18.

                  Vai ir kādi nosacījumi attiecībā uz elektroniskiem rēķiniem, kas izsniegti trešā valstī?

                  Q19.

                  Ja atbilde ir “jā”, kādi ir šie nosacījumi?

            8.   Vienkāršoti rēķini

      Direktīvas 2006/112/EK 238. pants – vienkāršotu rēķinu izmantošana

                  Q20.

                  Kādos apstākļos atļauts izmantot vienkāršotus rēķinus?

            Padomes Direktīvas 2006/112/EK 226.b pants – par vienkāršotiem rēķiniem sniedzamā informācija

                  Q21.

                  Kāda informācija jāsniedz par vienkāršotiem rēķiniem?

      II PIELIKUMS

         Informācija par rēķinu glabāšanu, ko dalībvalstis var sniegt, izmantojot tīmekļa portālu

      Direktīvas 2006/112/EK 245. pants – glabāšanas vieta

                  Q1.

                  Ja glabāšanas vieta atrodas ārpus dalībvalsts, vai jāsniedz informācija par glabāšanas vietu?

                  Q2.

                  Ja atbilde ir “jā”, kā šī informācija sniedzama?

                  Q3.

                  Vai papīra rēķinus drīkst glabāt ārpus dalībvalsts?

            Direktīvas 2006/112/EK 247. panta 1. punkts – glabāšanas termiņš

                  Q4.

                  Kādi ir rēķinu glabāšanas termiņi?

            Direktīvas 2006/112/EK 247. panta 2. punkts – glabāšanas formāts

                  Q5.

                  Vai papīra rēķinus drīkst glabāt elektroniski?

                  Q6.

                  Vai elektroniskos rēķinus drīkst glabāt papīra formātā?

                  Q7.

                  Vai dati, kas garantē elektroniski glabāto rēķinu izcelsmes autentiskumu un satura integritāti, jāsaglabā gadījumā, kad tiek izmantoti e-paraksti vai elektroniskā datu apmaiņa (EDI)?

            Direktīvas 2006/112/EK 247. panta 3. punkts – glabāšana trešā valstī

                  Q8.

                  Vai rēķinus drīkst glabāt trešā valstī?

                  Q9.

                  Ja atbilde ir “jā”, vai pastāv kādi nosacījumi?

      III PIELIKUMS

         Kodi, kurus izmanto informācijas nosūtīšanai saskaņā ar Regulas (ES) Nr. 904/2010 48. panta 2. punktu

                     1. kods.   Degviela

                              1.1.

                              Degviela transportlīdzekļiem ar masu, kas lielāka par 3 500 kg, kuri nav transportlīdzekļi pasažieru pārvadāšanai par maksu

                              1.1.1.

                              Benzīns

                              1.1.2.

                              Dīzeļdegviela

                              1.1.3.

                              Sašķidrinātā naftas gāze

                              1.1.4.

                              Dabasgāze

                              1.1.5.

                              Biodegviela

                              1.2.

                              Degviela transportlīdzekļiem ar masu, kas mazāka par vai vienāda ar 3 500 kg, kuri nav transportlīdzekļi pasažieru pārvadāšanai par maksu

                              1.2.1.

                              Benzīns

                              1.2.2.

                              Dīzeļdegviela

                              1.2.3.

                              Sašķidrinātā naftas gāze

                              1.2.4.

                              Dabasgāze

                              1.2.5.

                              Biodegviela

                              1.2.6.

                              Vieglais automobilis

                              1.2.7.

                              Kravas automobilis

                              1.3.

                              Degviela transportlīdzekļiem pasažieru pārvadāšanai par maksu

                              1.3.1.

                              Benzīns

                              1.3.2.

                              Dīzeļdegviela

                              1.3.3.

                              Sašķidrinātā naftas gāze

                              1.3.4.

                              Dabasgāze

                              1.3.5.

                              Biodegviela

                              1.4.

                              Degviela, ko lieto īpaši pārbaudēm izmantojamajiem transportlīdzekļiem

                              1.5.

                              Naftas produkti, ko lieto transportlīdzekļu vai dzinēju eļļošanai

                              1.6.

                              Degviela, kas iepirkta tālākai pārdošanai

                              1.7.

                              Degviela kravas transportlīdzekļiem

                              1.8.

                              Degviela pasažieru un daudzfunkcionāliem automobiļiem

                              1.8.1.

                              Izmanto tikai uzņēmējdarbībai

                              1.8.2.

                              Izmanto daļēji pasažieru komercpārvadājumiem, braukšanas apmācībai vai nomai

                              1.8.3.

                              Izmanto daļēji nolūkiem, kas nav minēti 1.8.2. punktā

                              1.9.

                              Degviela motocikliem, autofurgoniem, atpūtas vai sporta kuģiem, kā arī lidmašīnām, kuru masa ir mazāka par 1 550 kg

                              1.9.1.

                              Izmanto pasažieru komercpārvadājumiem, braukšanas apmācībai vai nomai

                              1.9.2.

                              Izmanto uzņēmējdarbībai

                              1.10.

                              Degviela mašīnām un lauksaimniecības traktoriem

                              1.10.1.

                              Benzīns

                              1.10.2.

                              Dīzeļdegviela

                              1.10.3.

                              Sašķidrinātā naftas gāze

                              1.10.4.

                              Dabasgāze

                              1.10.5.

                              Biodegviela

                              1.11.

                              Degviela pasažieru transportlīdzekļiem ar mazāk par 9 vietām vai nomas automobiļiem

                              1.11.1.

                              Benzīns

                              1.11.2.

                              Dīzeļdegviela

                              1.11.3.

                              Sašķidrinātā naftas gāze

                              1.11.4.

                              Dabasgāze

                              1.11.5.

                              Biodegviela

                              1.12.

                              Degviela pasažieru transportlīdzekļiem, kas nav minēti 1.8. un 1.9. punktā

                              1.13.

                              Degviela transportlīdzekļiem, uz kuriem neattiecas atskaitīšanas tiesību ierobežojums

                              1.14.

                              Degviela transportlīdzekļiem, uz kuriem attiecas atskaitīšanas tiesību ierobežojums

                     2. kods.   Transportlīdzekļu noma

                              2.1.

                              To transportlīdzekļu noma, kuru masa ir lielāka par 3 500 kg, kas nav transportlīdzekļi pasažieru pārvadāšanai par maksu

                              2.2.

                              To transportlīdzekļu noma, kuru masa ir mazāka par vai vienāda ar 3 500 kg, kas nav transportlīdzekļi pasažieru pārvadāšanai par maksu

                              2.2.1.

                              Uz secīgu periodu, kas pārsniedz 6 mēnešus

                              2.2.2.

                              Uz secīgu periodu, kas vienāds ar 6 mēnešiem vai nepārsniedz 6 mēnešus

                              2.2.3.

                              Vieglais automobilis

                              2.2.4.

                              Kravas automobilis

                              2.3.

                              Transportlīdzekļu noma pasažieru pārvadāšanai par maksu

                              2.3.1.

                              Uz secīgu periodu, kas pārsniedz 6 mēnešus

                              2.3.2.

                              Uz secīgu periodu, kas vienāds ar 6 mēnešiem vai nepārsniedz 6 mēnešus

                              2.4.

                              Kravas transportlīdzekļu noma

                              2.5.

                              Pasažieru vai daudzfunkcionālu automobiļu noma

                              2.5.1.

                              Izmanto tikai uzņēmējdarbībai

                              2.5.2.

                              Izmanto daļēji pasažieru komercpārvadājumiem vai braukšanas apmācībai

                              2.5.3.

                              Izmanto daļēji nolūkiem, kas nav minēti 2.5.2. punktā

                              2.6.

                              Motociklu, autofurgonu, atpūtas vai sporta kuģu, kā arī lidmašīnu, kuru masa ir mazāka par 1 550 kg, noma

                              2.6.1.

                              Izmanto pasažieru komercpārvadājumiem vai braukšanas apmācībai

                              2.6.2.

                              Izmanto citai uzņēmējdarbībai

                              2.7.

                              M1 kategorijas pasažieru automobiļu noma

                              2.8.

                              Pasažieru transportlīdzekļu ar vairāk par 9 vietām noma

                              2.9.

                              Pasažieru transportlīdzekļu ar mazāk par 9 vietām noma

                              2.9.1.

                              Izmanto komercpārvadājumiem

                              2.9.2.

                              Izmanto pārvadājumos, kas nav komercpārvadājumi

                              2.10.

                              To transportlīdzekļu noma, uz kuriem neattiecas atskaitīšanas tiesību ierobežojums

                              2.11.

                              To transportlīdzekļu noma, uz kuriem attiecas atskaitīšanas tiesību ierobežojums

                              2.12.

                              To transportlīdzekļu noma, kuri nav minēti 2.5. un 2.6. punktā

                     3. kods.   Izdevumi saistībā ar transportlīdzekļiem (tādas preces un pakalpojumi, kas nav minēti 1. un 2. punktā)

                              3.1.

                              Izdevumi saistībā ar transportlīdzekļiem, kuru masa ir lielāka par 3 500 kg, kas nav transportlīdzekļi pasažieru pārvadāšanai par maksu

                              3.1.1.

                              To transportlīdzekļu iegāde, kuru masa ir lielāka par 3 500 kg un kuri nav transportlīdzekļi pasažieru pārvadāšanai par maksu

                              3.1.2.

                              To transportlīdzekļu tehniskā apkope, kuru masa ir lielāka par 3 500 kg un kuri nav transportlīdzekļi pasažieru pārvadāšanai par maksu

                              3.1.3.

                              Papildierīču iegāde un uzstādīšana transportlīdzekļiem ar masu, kas lielāka par 3 500 kg, kuri nav transportlīdzekļi pasažieru pārvadāšanai par maksu

                              3.1.4.

                              To transportlīdzekļu novietošana garāžā vai stāvvietā, kuru masa ir lielāka par 3 500 kg un kuri nav transportlīdzekļi pasažieru pārvadāšanai par maksu

                              3.1.5.

                              Citi izdevumi saistībā ar transportlīdzekļiem ar masu, kas lielāka par 3 500 kg, kuri nav transportlīdzekļi pasažieru pārvadāšanai par maksu

                              3.2.

                              Izdevumi saistībā ar transportlīdzekļiem, kuru masa ir mazāka par vai vienāda ar 3 500 kg, kas nav transportlīdzekļi pasažieru pārvadāšanai par maksu

                              3.2.1.

                              To transportlīdzekļu iegāde, kuru masa ir mazāka par vai vienāda ar 3 500 kg un kas nav transportlīdzekļi pasažieru pārvadāšanai par maksu

                              3.2.2.

                              To transportlīdzekļu tehniskā apkope, kuru masa ir mazāka par vai vienāda ar 3 500 kg un kuri nav transportlīdzekļi pasažieru pārvadāšanai par maksu

                              3.2.3.

                              Papildierīču iegāde un uzstādīšana transportlīdzekļiem ar masu, kas mazāka par vai vienāda ar 3 500 kg, kuri nav transportlīdzekļi pasažieru pārvadāšanai par maksu

                              3.2.4.

                              To transportlīdzekļu novietošana garāžā vai stāvvietā, kuru masa ir mazāka par vai vienāda ar 3 500 kg un kuri nav transportlīdzekļi pasažieru pārvadāšanai par maksu

                              3.2.5.

                              Citi izdevumi saistībā ar transportlīdzekļiem ar masu, kas mazāka par vai vienāda ar 3 500 kg, kuri nav transportlīdzekļi pasažieru pārvadāšanai par maksu

                              3.2.6.

                              Vieglais automobilis

                              3.2.7.

                              Kravas automobilis

                              3.3.

                              Izdevumi saistībā ar transportlīdzekļiem pasažieru pārvadāšanai par maksu

                              3.3.1.

                              To transportlīdzekļu iegāde, kas paredzēti pasažieru pārvadāšanai par maksu

                              3.3.2.

                              To transportlīdzekļu tehniskā apkope, kas paredzēti pasažieru pārvadāšanai par maksu

                              3.3.3.

                              Papildierīču iegāde un uzstādīšana transportlīdzekļiem pasažieru pārvadāšanai par maksu

                              3.3.4.

                              To transportlīdzekļu novietošana garāžā vai stāvvietā, kas paredzēti pasažieru pārvadāšanai par maksu

                              3.3.5.

                              Citi izdevumi saistībā ar transportlīdzekļiem pasažieru pārvadāšanai par maksu

                              3.4.

                              Izdevumi saistībā ar kravas transportlīdzekļiem

                              3.4.1.

                              Kravas transportlīdzekļu iegāde

                              3.4.2.

                              Kravas transportlīdzekļu tehniskā apkope

                              3.4.3.

                              Kravas transportlīdzekļu novietošana garāžā vai stāvvietā

                              3.4.4.

                              Izdevumi saistībā ar kravas transportlīdzekļiem, kas nav minēti 3.4.1., 3.4.2. un 3.4.3. punktā

                              3.5.

                              Pasažieru un daudzfunkcionālu automobiļu tehniskā apkope

                              3.5.1.

                              Izmanto tikai uzņēmējdarbībai

                              3.5.2.

                              Izmanto daļēji pasažieru komercpārvadājumiem, braukšanas apmācībai vai nomai

                              3.5.3.

                              Izmanto daļēji uzņēmējdarbībai, kas nav minēta 3.5.2. punktā

                              3.6.

                              Motociklu, autofurgonu, atpūtas un sporta kuģu, kā arī lidmašīnu, kuru masa ir lielāka par 1 550 kg, tehniskā apkope

                              3.6.1.

                              Izmanto pasažieru komercpārvadājumiem, braukšanas apmācībai, nomai

                              3.6.2.

                              Izmanto citai uzņēmējdarbībai

                              3.7.

                              Izdevumi, kas nav tehniskā apkope, novietošana garāžā vai stāvvietā saistībā ar pasažieru un daudzfunkcionāliem automobiļiem

                              3.7.1.

                              Izmanto tikai uzņēmējdarbībai

                              3.7.2.

                              Izmanto daļēji pasažieru komercpārvadājumiem, braukšanas apmācībai vai nomai

                              3.7.3.

                              Izmanto daļēji nolūkiem, kas nav minēti 3.7.2. punktā

                              3.8.

                              Izdevumi, kas nav tehniskā apkope, novietošana garāžā vai stāvvietā saistībā ar motocikliem, autofurgoniem, atpūtas un sporta kuģiem, kā arī lidmašīnām, kuru masa ir lielāka par 1 550 kg

                              3.8.1.

                              Izmanto pasažieru komercpārvadājumiem, braukšanas apmācībai, nomai vai tālākai pārdošanai

                              3.8.2.

                              Izmanto citai uzņēmējdarbībai

                              3.9.

                              M1 kategorijas pasažieru automobiļu iegāde

                              3.10.

                              Papildierīču iegāde M1 kategorijas pasažieru automobiļiem, tostarp to montāža un uzstādīšana

                              3.11.

                              Izdevumi saistībā ar pasažieru transportlīdzekļiem ar vairāk par 9 vietām vai kravas transportlīdzekļiem

                              3.12.

                              Izdevumi saistībā ar pasažieru transportlīdzekļiem ar mazāk par 9 vietām, kurus izmanto komercpārvadājumiem

                              3.13.

                              Izdevumi saistībā ar transportlīdzekļiem, uz kuriem neattiecas atskaitīšanas tiesību ierobežojums

                              3.14.

                              Izdevumi saistībā ar transportlīdzekļiem, uz kuriem attiecas atskaitīšanas tiesību ierobežojums

                              3.15.

                              To pasažieru transportlīdzekļu tehniskā apkope, kas nav pasažieru un daudzfunkcionālie automobiļi, motocikli, autofurgoni, atpūtas un sporta kuģi, kā arī lidmašīnas, kuru masa ir lielāka par 1 550 kg

                              3.16.

                              Pasažieru transportlīdzekļu novietošana garāžā vai stāvvietā

                              3.17.

                              Izdevumi, kas nav tehniskā apkope, novietošana garāžā vai stāvvietā saistībā ar pasažieru un daudzfunkcionāliem automobiļiem, motocikliem, autofurgoniem, atpūtas un sporta kuģiem, kā arī lidmašīnām, kuru masa ir lielāka par 1 550 kg

                     4. kods.   Ceļa nodevas un ceļa lietošanas maksa

                              4.1.

                              Ceļa nodevas transportlīdzekļiem ar masu, kas lielāka par 3 500 kg, kuri nav transportlīdzekļi pasažieru pārvadāšanai par maksu

                              4.2.

                              Ceļa nodevas transportlīdzekļiem ar masu, kas mazāka par vai vienāda ar 3 500 kg, kuri nav transportlīdzekļi pasažieru pārvadāšanai par maksu

                              4.2.1.

                              Vieglais automobilis

                              4.2.2.

                              Kravas automobilis

                              4.3.

                              Ceļa nodevas transportlīdzekļiem pasažieru pārvadāšanai par maksu

                              4.4.

                              Ceļa nodevas visiem transportlīdzekļiem, kas šķērso tiltu Great Belt Bridge

                              4.5.

                              Ceļa nodevas visiem transportlīdzekļiem, kas šķērso tiltu Öresund Bridge

                              4.6.

                              Ceļa nodevas transportlīdzekļiem pasažieru pārvadāšanai par maksu ar vairāk par 9 vietām

                              4.7.

                              Ceļa nodevas transportlīdzekļiem pasažieru pārvadāšanai par maksu ar mazāk par 9 vietām

                              4.8.

                              Ceļa nodevas transportlīdzekļiem, kurus izmanto saistībā ar konferenci, gadatirgu, izstādi vai kongresu

                              4.8.1.

                              Pasākuma rīkotājam

                              4.8.2.

                              Pasākuma dalībniekam, ja rēķinu izraksta pats rīkotājs

                     5. kods.   Ceļošanas izdevumi, piemēram, braukšanas maksa taksometrā, braukšanas maksa sabiedriskajā transportā

                              5.1.

                              Nodokļa maksātājam vai nodokļa maksātāja darbiniekam

                              5.2.

                              Personai, kas nav nodokļa maksātājs vai nodokļa maksātāja darbinieks

                              5.3.

                              Nodokļa maksātājam vai nodokļa maksātāja darbiniekam, kas darbojas saistībā ar konferenci, gadatirgu, izstādi vai kongresu

                              5.3.1.

                              Pasākuma rīkotājam

                              5.3.2.

                              Pasākuma dalībniekam, ja rēķinu izraksta pats rīkotājs

                     6. kods.   Izmitināšanas pakalpojumi

                              6.1.

                              Izdevumi par izmitināšanas pakalpojumiem nodokļa maksātājam vai nodokļa maksātāja darbiniekam

                              6.2.

                              Izdevumi par izmitināšanas pakalpojumiem personai, kas nav nodokļa maksātājs vai nodokļa maksātāja darbinieks

                              6.3.

                              Izdevumi par izmitināšanas pakalpojumiem nodokļa maksātājam vai nodokļa maksātāja darbiniekam, kas piedalās kvalifikācijas paaugstināšanas konferencēs

                              6.4.

                              Izdevumi par izmitināšanas pakalpojumiem nodokļa maksātājam vai nodokļa maksātāja darbiniekam, kas darbojas saistībā ar konferenci, gadatirgu, izstādi vai kongresu

                              6.4.1.

                              Pasākuma rīkotājam

                              6.4.2.

                              Pasākuma dalībniekam, ja rēķinu izraksta pats rīkotājs

                              6.5.

                              Izdevumi par izmitināšanas pakalpojumiem nodokļa maksātājam vai nodokļa maksātāja darbiniekam, kas veic preču piegādes vai sniedz pakalpojumus

                              6.6.

                              Izdevumi par izmitināšanas pakalpojumiem attiecībā uz tālāku piegādi

                              6.7.

                              Izdevumi par izmitināšanas pakalpojumiem, kas nav minēti 6.5. vai 6.6. punktā

                     7. kods.   Pārtika, dzērieni un restorānu pakalpojumi

                              7.1.

                              Pārtika un dzērieni viesnīcās, bāros, restorānos un pansijās, tostarp brokastis

                              7.1.1.

                              Nodokļa maksātājam vai nodokļa maksātāja darbiniekam

                              7.1.2.

                              Personai, kas nav nodokļa maksātājs vai nodokļa maksātāja darbinieks

                              7.2.

                              Pārtika un dzērieni, kas tiek nodrošināti saistībā ar konferenci, gadatirgu, izstādi vai kongresu

                              7.2.1.

                              Pasākuma rīkotājam

                              7.2.2.

                              Pasākuma dalībniekam, ja rēķinu izraksta pats rīkotājs

                              7.3.

                              Pārtika un dzērieni nodokļa maksātāja darbiniekam, kas veic preču piegādes vai sniedz pakalpojumus

                              7.4.

                              Restorānu pakalpojumi, kas iegādāti tālākai piegādei

                              7.5.

                              Pārtikas, dzērienu vai restorānu pakalpojumu iegāde, kas nav minēta 7.2., 7.3. un 7.4. punktā

                     8. kods. I   eejas biļetes gadatirgos un izstādēs

                              8.1.

                              Nodokļa maksātājam vai nodokļa maksātāja darbiniekam

                              8.2.

                              Personai, kas nav nodokļa maksātājs vai nodokļa maksātāja darbinieks

                     9. kods.   Izdevumi par luksusprecēm, atrakcijām un izklaidi

                              9.1.

                              Alkoholisko dzērienu iegāde

                              9.2.

                              Tabakas izstrādājumu iegāde

                              9.3.

                              Izdevumi par pieņemšanām un izklaidi

                              9.3.1.

                              Reklāmas nolūkos

                              9.3.2.

                              Ne reklāmas nolūkos

                              9.4.

                              Izdevumi par izpriecu kuģu tehnisko apkopi

                              9.5.

                              Izdevumi par mākslas darbiem, kolekciju un antīkiem priekšmetiem

                              9.6.

                              Izdevumi par luksusa precēm, atrakcijām un izklaidi reklāmas nolūkā

                              9.7.

                              Izdevumi par luksusa precēm, atrakcijām un izklaidi, kas nav minēti 9.1., 9.2. un 9.3. punktā

                     10. kods.   Citi

                              10.1.

                              Darbarīki

                              10.2.

                              Remonti ar garantijas periodu

                              10.3.

                              Pakalpojumi, kas saistīti ar izglītību

                              10.4.

                              Darbs saistībā ar īpašumu

                              10.4.1.

                              Darbs saistībā ar nekustamo īpašumu

                              10.4.2.

                              Darbs saistībā ar nekustamo īpašumu, ko izmanto kā mājokli

                              10.4.3.

                              Darbs saistībā ar kustamo īpašumu, kas nav minēts 3. punktā

                              10.5.

                              Īpašuma iegāde vai noma

                              10.5.1.

                              Nekustamā īpašuma iegāde vai noma

                              10.5.2.

                              Nekustamā īpašuma iegāde vai noma, ko izmanto kā mājokli, atpūtai vai brīvā laika pavadīšanai

                              10.5.3.

                              Tāda kustamā īpašuma iegāde vai noma, kurš saistīts ar nekustamo īpašumu vai kuru izmanto nekustamajā īpašumā, ko izmanto kā mājokli, atpūtai vai brīvā laika pavadīšanai

                              10.5.4.

                              Tāda kustamā īpašuma iegāde vai noma, kurš nav minēts 2. punktā

                              10.6.

                              Ūdensapgāde, gāzapgāde un elektroapgāde, izmantojot sadales tīklu

                              10.7.

                              Dāvanas ar nelielu vērtību

                              10.8.

                              Biroja izmaksas

                              10.9.

                              Piedalīšanās gadatirgos un semināros, izglītībā vai apmācībā

                              10.9.1.

                              Gadatirgi

                              10.9.2.

                              Semināri

                              10.9.3.

                              Izglītība

                              10.9.4.

                              Apmācība

                              10.10.

                              Vienotas likmes pieskaitāmās izmaksas mājlopiem un lauksaimniecības produktiem

                              10.11.

                              Izdevumi par pasta sūtījumiem ārpus ES

                              10.12.

                              Izdevumi par faksu un tālruni saistībā ar izmitināšanu

                              10.13.

                              Preces un pakalpojumi, kurus ceļojuma organizētājs iegādājas, lai tie dotu tiešu labumu ceļotājam

                              10.14.

                              To preču iegāde tālākai pārdošanai, kuras nav minētas 1.6. punktā

                              10.15.

                              To pakalpojumu iegāde tālākai pārdošanai, kuri nav minēti 6.6. un 7.4. punktā

                              10.16.

                              Darbs saistībā ar īpašumu

                              10.16.1.

                              Darbs saistībā ar nekustamo īpašumu, ko izmanto kā dzīvesvietu, atpūtas vai brīvā laika pavadīšanas vietu

                              10.16.2.

                              Darbs saistībā ar nekustamo īpašumu, kurš nav minēts 10.16.1. punktā

                              10.16.3.

                              Darbs saistībā ar kustamo īpašumu, kas saistīts ar nekustamo īpašumu vai ko izmanto nekustamajā īpašumā, kurš minēts 10.16.1. punktā

                              10.16.4.

                              Darbs saistībā ar kustamo īpašumu, kurš nav minēts 10.16.3. punktā

                              10.17.

                              Izdevumi par īpašumu

                              10.17.1.

                              Izdevumi par nekustamo īpašumu, ko izmanto kā mājokli, atpūtai vai brīvā laika pavadīšanai

                              10.17.2.

                              Izdevumi par nekustamo īpašumu, kurš nav minēts 10.17.1. punktā

      IV PIELIKUMS

         Veidlapa paziņojumam, ko dalībvalstis nosūta Komisijai saskaņā ar Regulas (ES) Nr. 904/2010 49. panta 3. punktu

         Dalībvalsts:

         Gads:

         A daļa:   dalībvalstu statistika

                  7.–12. pants

                  15. pants

                  16. pants

                  25. pants

                  Aile

                  1

                  2

                  3

                  4

                  5

                  6

                  7

                  8

                  9

                  10

                  11

                  12

                  13

                  Saņemtie informācijas pieprasījumi

                  Nosūtītie informācijas pieprasījumi

                  Novēlotas atbildes + neatbildēti pieprasījumi

                  1 mēneša laikā saņemtās atbildes

                  Saņemtie paziņojumi saskaņā ar 12. pantu

                  Saņemtā informācija pēc savas iniciatīvas

                  Nosūtītā informācija pēc savas iniciatīvas

                  Ienākošie atsauksmju pieprasījumi

                  Nosūtītas atsauksmes

                  Izejošie atsauksmju pieprasījumi

                  Saņemtās atsauksmes

                  Saņemtie administratīva paziņojuma pieprasījumi

                  Nosūtītie administratīva paziņojuma pieprasījumi

                  AT

                  BE

                  BG

                  CY

                  CZ

                  DE

                  DK

                  EE

                  EL

                  ES

                  FI

                  FR

                  GB

                  HU

                  IE

                  IT

                  LT

                  LU

                  LV

                  MT

                  NL

                  PL

                  PT

                  RO

                  SE

                  SI

                  SK

                  Kopā

         B daļa:   citi vispārēji statistikas dati

                     Statistika par tirgotājiem

                  14

                  To tirgotāju skaits, kas kalendārajā gadā deklarējuši iegādes Kopienas teritorijā

                  15

                  To tirgotāju skaits, kas kalendārajā gadā deklarējuši preču pārdošanu un/vai pakalpojumu sniegšanu Kopienas teritorijā

                     Statistika par pārbaudēm un procedūrām

                  16

                  Cik reizes izmantots Regulas (ES) Nr. 904/2010 28. pants (atrašanās citu dalībvalstu administratīvajos birojos un līdzdalība citu dalībvalstu administratīvajās procedūrās)

                  17

                  Dalībvalsts uzsākto vienlaicīgo pārbaužu skaits (Regulas (ES) Nr. 904/2010 29. un 30. pants)

                  18

                  To vienlaicīgo pārbaužu skaits, kurās dalībvalsts piedalījusies (Regulas (ES) Nr. 904/2010 29. un 30. pants)

                     Statistika par automātisku informācijas apmaiņu bez pieprasījuma (pārstrādātā Komisijas Regula (ES) Nr. 79/2012)

                  19

                  Cik PVN identifikācijas numuri piešķirti nodokļu maksātājiem, kas nav reģistrēti attiecīgajā dalībvalstī (Regulas (ES) Nr. 79/2012) 3. panta 1. punkta a) apakšpunkts)

                  20

                  Informācijas apjoms par jauniem transportlīdzekļiem (Regulas (ES) Nr. 79/2012) 3. panta 2. punkts), kas piegādāti uz citām dalībvalstīm

                     Fakultatīvās ailes (brīvais teksts)

                  21

                  Jebkāda cita (automātiska) informācijas apmaiņa, kas nav ietverta iepriekšējās ailēs

                  22

                  Administratīvās sadarbības ieguvumi un/vai rezultāti

      V PIELIKUMS

         Atceltās regulas

                  Komisijas Regula (EK) Nr. 1925/2004
                  (OV L 331, 5.11.2004., 13. lpp.)

                  Komisijas Regula (EK) Nr. 1792/2006
                  (OV L 362, 20.12.2006., 1. lpp.)

                  Komisijas Regula (EK) Nr. 1174/2009
                  (OV L 314, 1.12.2009., 50. lpp.)

      VI PIELIKUMS

         Atbilstības tabula

                  Regula (EK) Nr. 1925/2004

                  Regula (EK) Nr. 1174/2009

                  Šī regula

                  1. pants

                  1. pants

                  2. pants

                  —

                  3. panta 1. un 2. punkts

                  2. panta 1. un 2. punkts

                  3. panta 3., 4. un 5. punkts

                  —

                  4. panta 1. un 2. punkts

                  3. panta 1. un 2. punkts

                  4. panta 3., 4. un 5. punkts

                  —

                  5. panta pirmā daļa

                  4. pants

                  5. panta otrā daļa

                  —

                  6. pants

                  5. pants

                  7. pants

                  6. pants

                  8. pants

                  —

                  9. pants

                  11. pants

                  10. pants

                  12. pants

                  11. pants

                  14. pants

                  Pielikums

                  IV pielikums

                  1. pants

                  8. pants

                  2. pants

                  9. pants

                  3. pants

                  10. pants

                  Pielikums

                  III pielikums


title: Komisijas Īstenošanas regula (ES) 2017/837 (2017. gada 17. maijs), ar ko labo Īstenošanas regulas (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā, poļu un zviedru valodas versiju (Dokuments attiecas uz EEZ. )

text:
               18.5.2017

               LV

               Eiropas Savienības Oficiālais Vēstnesis

               L 125/3

         KOMISIJAS ĪSTENOŠANAS REGULA (ES) 2017/837
   (2017. gada 17. maijs),
   ar ko labo Īstenošanas regulas (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā, poļu un zviedru valodas versiju
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1), un jo īpaši tās 4. panta 3. punktu,
   tā kā:

               (1)

               Komisijas Īstenošanas regulas (ES) 2015/1998 (2) poļu valodas versijā ir kļūda pielikuma 11.4.3. punkta a) apakšpunktā attiecībā uz uzskaitītajām kvalifikācijām, kam nepieciešamas regulāri atkārtotas mācības.

               (2)

               Īstenošanas regulas (ES) 2015/1998 zviedru valodas versijā ir kļūda pielikumā, konkrētāk, 8.1.1.2. un 9.1.1.3. punktā attiecībā uz prasību par atkārtotu pārbaudi; 8.3.1. punktā attiecībā uz piegādājamo objektu; 9.1.3.5. punkta b) apakšpunkta pirmajā daļā attiecībā uz novērtēšanas metodes tvērumu; 9.3.1. punktā attiecībā uz piegādājamo objektu; un 11.2.3.1. punkta ievadfrāzē attiecībā uz personām, uz kurām attiecas pienākums apgūt mācības.

               (3)

               Tāpēc Īstenošanas regulas (ES) 2015/1998 poļu un zviedru valodas versijas ir attiecīgi jālabo. Tas neskar pārējo valodu versijas.

               (4)

               Šajā regulā paredzētie pasākumi ir saskaņā ar Civilās aviācijas drošības komitejas atzinumu,

         IR PIEŅĒMUSI ŠO REGULU.
   1. pants

      (Neattiecas uz latviešu valodas versiju)

   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 17. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 97, 9.4.2008., 72. lpp.

      (2)  Komisijas 2015. gada 5. novembra Īstenošanas regula (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (OV L 299, 14.11.2015., 1. lpp.).


title: Padomes Īstenošanas regula (ES) Nr. 86/2013 ( 2013. gada 31. janvāris ), ar kuru īsteno 11. panta 4. punktu Regulā (ES) Nr. 753/2011 par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā

text:
               1.2.2013

               LV

               Eiropas Savienības Oficiālais Vēstnesis

               L 32/5

         PADOMES ĪSTENOŠANAS REGULA (ES) Nr. 86/2013
   (2013. gada 31. janvāris),
   ar kuru īsteno 11. panta 4. punktu Regulā (ES) Nr. 753/2011 par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 753/2011 (2011. gada 1. augusts) par ierobežojošiem pasākumiem, kas vērsti pret konkrētām personām, grupām, uzņēmumiem un vienībām, ņemot vērā situāciju Afganistānā (1), un jo īpaši tās 11. panta 4. punktu,
   tā kā:

               (1)

               Padome 2011. gada 1. augustā pieņēma Regulu (ES) Nr. 753/2011.

               (2)

               Apvienoto Nāciju Organizācijas Drošības padomes komiteja, kas izveidota saskaņā ar Drošības padomes Rezolūcijas 1988 (2011) 30. punktu, 2012. gada 19. un 28. decembrī un 2013. gada 15. janvārī grozīja to personu, grupu, uzņēmumu un vienību sarakstu, kam piemēro ierobežojošus pasākumus.

               (3)

               Tādēļ attiecīgi būtu jāgroza Regulas (ES) Nr. 753/2011 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 753/2011 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 31. janvārī

            Padomes vārdā –

            priekšsēdētāja

         C. ASHTON

      (1)  OV L 199, 2.8.2011., 1. lpp.

      PIELIKUMS
      I.   Regulas (ES) Nr. 753/2011 I pielikumā izklāstītajā sarakstā zemāk minētās personas ierakstu aizstāj ar šādu ierakstu.

      A.   Ar Taliban saistītās personas

            Badruddin Haqqani
          (pazīstams arī kā Atiqullah)

         Adrese:
         Miram Shah (Mīramšāha), Pakistāna. Dzimšanas gads: aptuveni 1975.–1979. gads. Dzimšanas vieta: Miramshah (Mīramšāha), Ziemeļvaziristāna, Pakistāna. Papildu informācija: a) Haqqani tīkla operatīvais komandieris un Taliban šuras loceklis Mīramšāhā, b) palīdzējis vadīt uzbrukumus pret mērķiem dienvidaustrumu Afganistānā, c) Jalaluddin Haqqani dēls, Sirajuddin Jallaloudine Haqqani un Nasiruddin Haqqani brālis, Khalil Ahmed Haqqani brāļadēls, d) saskaņā ar pieejamo informāciju miris 2012. gada augusta beigās. ANO norādes datums:11.5.2011.

         Papildu informācija no apraksta par iemesliem iekļaušanai sarakstā, ko sniegusi Sankciju komiteja:

         Badruddin Haqqani ir operatīvais komandieris Haqqani tīklam – ar Taliban saistītai kaujinieku grupai, kas darbojas no Ziemeļvazīristānas administratīvā apvidus Pakistānas federāli pārvaldītajās cilšu teritorijās. Haqqani tīkls ir bijis nemiernieku aktivitāšu priekšplānā Afganistānā un ir atbildīgs par daudziem augsta līmeņa uzbrukumiem. Haqqani tīklu vada tā dibinātāja Jalaluddin Haqqani trīs vecākie dēli; Jalaluddin Haqqani pievienojās mullas Mohammed Omar Taliban režīmam deviņdesmito gadu vidū. Badruddin ir Jalaluddin dēls, Nasiruddin Haqqani un Sirajuddin Haqqani brālis, kā arī Mohammad Ibrahim Omari un Khalil Ahmed Haqqani brāļadēls.

         Badruddin palīdz vadīt ar Taliban saistītus nemierniekus un ārzemju kaujiniekus uzbrukumos pret mērķiem dienvidaustrumu Afganistānā. Badruddin ir loceklis Mīramšāhas Taliban šurā, kas pārvalda Haqqani tīkla darbības.

         Badruddin tiek uzskatīts par vienu no nozīmīgākajiem militārajiem vadītājiem un pašnāvnieku uzbrukumu plānotājiem Haqqani tīklā, kurš vada apmēram 1 000 kaujiniekus. Haqqani tīkls ir atbildīgs par ļoti daudziem uzbrukumiem, kas ir veikti Afganistānas austrumos un Kabulā. Tiek uzskatīts, ka Badruddin ir tieši iesaistīts uzbrukumos ārvalstu un Afganistānas spēkiem, kā arī civiliedzīvotājiem; viņš cieši sadarbojas ar citām teroristu organizācijām, piemēram, Al-Qaida un Uzbekistānas islāma kustību (Islamic Movement of Uzbekistan).
      Uzskata, ka Badruddin vada arī Haqqani tīkla veiktās cilvēku nolaupīšanas. Viņš ir bijis atbildīgs par daudzu Afganistānas un citu valstu valstspiederīgo nolaupīšanu Afganistānas un Pakistānas pierobežā.
      II.   Regulas (ES) Nr. 753/2011 I pielikumā svītro šādu personu ierakstus.

      A.   Ar Taliban saistītās personas

                  1.

                  Abdul Razaq Ekhtiyar Mohammad.

                  2.

                     Zabihullah Hamidi (pazīstams arī kā Taj Mir).

                  3.

                     Abdul Wahab Abdul Ghafar (pazīstams arī kā Abdul Wahab).


title: Komisijas Īstenošanas regula (ES) 2017/138 (2017. gada 16. janvāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Raclette de Savoie (AĢIN))

text:
               27.1.2017

               LV

               Eiropas Savienības Oficiālais Vēstnesis

               L 22/6

         KOMISIJAS ĪSTENOŠANAS REGULA (ES) 2017/138
   (2017. gada 16. janvāris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Raclette de Savoie (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Francijas pieteikums, kurā lūgts reģistrēt nosaukumu Raclette de Savoie, ir publicēts Eiropas Savienības Oficiālajā Vēstnesī
                   (2).

               (2)

               Francijas iestādes ar 2015. gada 23. novembra vēstuli paziņoja Komisijai, ka saskaņā ar Regulas (ES) Nr. 1151/2012 15. panta 4. punktu diviem Francijā reģistrētiem uzņēmumiem, kas izpildījuši minētā panta nosacījumus, ir piešķirts pārejas laiks, kurš beidzas 2017. gada 31. decembrī. Valsts līmeņa iebildumu iesniegšanas procedūrā šie uzņēmumi, kas ir likumīgi tirgojuši produktu Raclette de Savoie, pastāvīgi lietojot šo nosaukumu vismaz piecus gadus pirms pieteikuma iesniegšanas, bija iesnieguši iebildumu attiecībā uz siera sausnā esošo tauku satura intervālu un tādas slaucamajām govīm izēdināmās pamatbarības minimālo īpatsvaru, kurai jābūt iegūtai no rupjās zaļbarības. Attiecīgie uzņēmumi ir šādi: SCA des producteurs de Reblochon de la vallée de Thônes, Route d'Annecy BP 38, 74230 Thones un GAEC Le Seysselan, Vallod, 74190 Seyssel.

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Raclette de Savoie būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Raclette de Savoie (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.3. grupas “Siers” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Aizsardzība, kas piešķirta saskaņā ar 1. pantu, neskar pārejas laiku, ko uzņēmumiem, kuri izpildījuši minētā panta nosacījumus, Francija ir piešķīrusi pēc tam, kad saskaņā ar Regulas (ES) Nr. 1151/2012 15. panta 4. punktu Francijas Republikas Oficiālā Vēstneša (Journal officiel de la République française) 2015. gada 7. novembra numurā bija publicēts 2015. gada 29. oktobra lēmums par specifikācijas apstiprināšanu attiecībā uz nosaukumu Raclette de Savoie.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 16. janvārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 261, 19.7.2016., 16. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 632/2011 ( 2011. gada 29. jūnijs ), ar kuru 2011. gadam izdara atkāpi no Regulas (EK) Nr. 1067/2008 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm

text:
               30.6.2011

               LV

               Eiropas Savienības Oficiālais Vēstnesis

               L 170/18

         KOMISIJAS ĪSTENOŠANAS REGULA (ES) Nr. 632/2011
   (2011. gada 29. jūnijs),
   ar kuru 2011. gadam izdara atkāpi no Regulas (EK) Nr. 1067/2008 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. pantu saistībā ar tās 4. pantu,
   tā kā:

               (1)

               Ar 3. panta 1. punktu Komisijas 2008. gada 30. oktobra Regulā (EK) Nr. 1067/2008 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm un izņēmumiem no Padomes Regulas (EK) Nr. 1234/2007 (2) noteikts, ka kopējo importa tarifa kvotu par 2 989 240 tonnu lielu daudzumu iedala trīs apakškvotās: 572 000 tonnu Amerikas Savienotajām Valstīm, 38 853 tonnas Kanādai un 2 378 387 tonnas citām trešām valstīm.

               (2)

               Regulas (EK) Nr. 1067/2008 3. panta 3. punktā paredzēts, ka III apakškvotu par 2 378 387 tonnu lielu daudzumu iedala četros ceturkšņa apakšperiodos, kuros ietilpst 3. apakšperiods, kas aptver laikposmu no 1. jūlija līdz 30. septembrim un 594 597 tonnu lielu daudzumu, un 4. apakšperiods, kas aptver laikposmu no 1. oktobra līdz 31. decembrim un 594 596 tonnu lielu daudzumu.

               (3)

               Lai, ņemot vērā stāvokli tirgū, 2011. gadā veicinātu Savienības tirgus vienmērīgu apgādi ar III apakškvotas labību, 3. apakšperiodu un 4. apakšperiodu vajadzētu apvienot vienā apakšperiodā, kas aptver 3. un 4. apakšperioda daudzumu summu — 1 189 193 tonnas.

               (4)

               Tāpēc 2011. gadam ir jāizdara atkāpe no Regulas (EK) Nr. 1067/2008.

               (5)

               Lai nodrošinātu efektīvu importa licenču izdošanas procedūras pārvaldību no 2011. gada 1. jūlija, šai regulai jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

               (6)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1067/2008 3. panta 3. punkta c) apakšpunkta, 2011. gadam 3. apakšperiods sākas 2011. gada 1. jūlijā un beidzas 2011. gada 31. decembrī un aptver 1 189 193 tonnu lielu daudzumu.
   Atkāpjoties no Regulas (EK) Nr. 1067/2008 3. panta 3. punkta d) apakšpunkta, 2011. gadam 4. apakšperiodu atceļ.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro līdz 2011. gada 31. decembrim.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 29. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 290, 31.10.2008., 3. lpp.